Пианистката Мария Мартинова: България ми прилича на публичен дом, който яко е закъсал
https://blitz.bg/obshtestvo/pianistkata-mariya-martinova-blgariya-mi-prilicha-na-publichen-dom-koyto-yako-e-zaksal_news260618.html Blitz.bg
- Ние си сваляме гащите и който мине ни прасва и продължава
08 Апр. 2014, 18:14
България ми прилича на публичен дом, който яко е закъсал. Тези пък, които държат публичния дом, яко са се охранили. Това сподели пред Милен Цветков световноизвестната пианистка Мария Мартинова.
&bdquo;Общо е тъжна картинка в нашата държава. В страната хората имат голям потенциал, защото българите са с феноменален интелект. Аз не съм заминала с идеята да напусна България, а просто животът ми се стече така. Винаги с носталгия и възхищение си мисля за родината, когато не съм тук. Има нещо в България, което е уникално. Аз съм това, което съм, благодарение на това, което получих в България като основа&rdquo;, сподели тя.<br /> <br /> Мартинова каза още, че в България нещата са тъжни, защото тук властват завистта, злобата и простотията. &bdquo;Това е много страшна комбинация. Това, с което съм се сблъсквала по света, ми дава основание да кажа, че ние функционираме добре като индивиди, а в група не ставаме, защото си забиваме нож в гърба. Поговорката &bdquo;не е важно на мен да ми е добре, а на съседа да му е зле&rdquo; е абсолютно доказателство за това. И друго. Ние обичаме да се подгъзваме. Ние си сваляме гащите и който мине ни прасва и продължава. А това е така, защото страдаме от липса на себеуважение&rdquo;, завърши Мартинова. <br /> <br /> <strong>Коя е Мария Мартинова</strong><br /> <br /> Преди да бъде приета в музикалната академия Проф. П. Владигеров, тя завършва с отличие НУИ &bdquo;Д. Христов&rdquo; във Варна. Като носител на стипендия на името на Владимир Хоровиц прекъсва образованието си в България и заминава за Джулиард скул в Ню Йорк, където учи при Й.Каплински и Й.Калихстейн, както и при Ф. Галимир, А. Фулър и С. Сандерс. Взема бакалавърска степен от Джулиард и магистърска от Кралската академия по музика в Лондон, където учи при Хамиш Майлн. Прави следдипломна квалификация в консерваторията в Ротердам, която завършва с отличие. Преподава в същата консерватория като асистент на Акиле Деле Винье. Избрана е като професор по пиано за 2011 в Международното училище за гостуващи професори в Музикалния институт на Папския католически университет в Чили./БЛИЦ <br /> <br />